CELEX: 22021D0497
Language: lv
Date: 2018-10-26 00:00:00
Title: EEZ Apvienotās komitejas Lēmums Nr. 214/2018 (2018. gada 26. oktobris), ar ko groza EEZ līguma IX pielikumu (Finanšu pakalpojumi) [2021/497]

25.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 105/9
               
            
         EEZ APVIENOTĀS KOMITEJAS LĒMUMS Nr. 214/2018
         (2018. gada 26. oktobris),
         ar ko groza EEZ līguma IX pielikumu (Finanšu pakalpojumi) [2021/497]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Eiropas Parlamenta un Padomes Direktīva (ES) 2016/97 (2016. gada 20. janvāris) par apdrošināšanas izplatīšanu (pārstrādāta redakcija) (1).
                  
               
                     (2)
                  
                  
                     EEZ līgumā ir jāiekļauj Eiropas Parlamenta un Padomes Direktīva (ES) 2018/411 (2018. gada 14. marts), ar ko groza Direktīvu (ES) 2016/97 attiecībā uz dalībvalstu transponēšanas pasākumu piemērošanas datumu (2).
                  
               
                     (3)
                  
                  
                     Ar Direktīvu (ES) 2016/97 tiek atcelta Eiropas Parlamenta un Padomes Direktīva 2002/92/EK (3), kas iekļauta EEZ līgumā un kas līdz ar to ir atceļama saskaņā ar EEZ līgumu.
                  
               
                     (4)
                  
                  
                     Tādēļ būtu attiecīgi jāgroza EEZ līguma IX pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma IX pielikumu groza šādi:
            
                        1)
                     
                     
                        pielikuma 13.b punktu (Eiropas Parlamenta un Padomes Direktīva 2002/92/EK) svītro;
                     
                  
                        2)
                     
                     
                        aiz 13.d punkta (Komisijas Lēmums 2004/9/EK) iekļauj šādu punktu:
                        
                                    “13.e
                                 
                                 
                                    
                                       32016 L 0097: Eiropas Parlamenta un Padomes Direktīva (ES) 2016/97 (2016. gada 20. janvāris) par apdrošināšanas izplatīšanu (pārstrādāta redakcija) (OV L 26, 2.2.2016., 19. lpp.), kas grozīta ar:
                                 
                              
                                    —
                                 
                                 
                                    
                                       32018 L 0411: Eiropas Parlamenta un Padomes Direktīvu (ES) 2018/411 (2018. gada 14. marts) (OV L 76, 19.3.2018., 28. lpp.).
                                 
                              Direktīvas noteikumus šajā līgumā lasa ar šādiem pielāgojumiem:
                        
                                    a)
                                 
                                 
                                    neatkarīgi no šā līguma 1. protokola noteikumiem un ja šajā līgumā nav teikts citādi, termini “dalībvalsts(-is)” un “kompetentās iestādes” papildus to nozīmei, kas sniegta direktīvā, ietver arī attiecīgi EBTA valstis un to kompetentās iestādes;
                                 
                              
                                    b)
                                 
                                 
                                    direktīvā minētās atsauces uz citiem tiesību aktiem uzskata par atbilstošām, ciktāl un kādā veidā šie tiesību akti ir iekļauti līgumā;
                                 
                              
                                    c)
                                 
                                 
                                    direktīvas 5. panta 1. punkta ceturtajā daļā, 8. panta 3. punkta otrajā daļā un 9. panta 2. punktā aiz vārda “EAAPI” iekļauj vārdus “vai attiecīgā gadījumā EBTA Uzraudzības iestādē”;
                                 
                              
                                    d)
                                 
                                 
                                    direktīvas 5. panta 3. punktā un 8. panta 5. punktā aiz vārda “EAAPI” iekļauj vārdus “EBTA Uzraudzības iestādei.””
                                 
                              
                  
         
            2. pants
            Direktīvu (ES) 2016/97 un (ES) 2018/411 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2018. gada 27. oktobrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2018. gada 26. oktobrī
            
               
                  EEZ Apvienotās komitejas vārdā –
               
               
                  priekšsēdētāja
               
               Oda Helen SLETNES
            
         
         
            (1)  OV L 26, 2.2.2016., 19. lpp.
         
         
            (2)  OV L 76, 19.3.2018., 28. lpp.
         
         
            (3)  OV L 9, 15.1.2003., 3. lpp.
         
         
            (*1)  Konstitucionālās prasības ir norādītas.